Nytt skuespillerpar: Ousdal og Ruud Ellingsen
De har vært kolleger i en årrekke, og ifølge Ousdal var det i vinter forholdet endret seg. Under et intervju på «Senkveld med Thomas og Harald» på TV 2 fredag kveld, fortalte Thomas Numme at de to skuespillerne også var kjærester. På spørsmål om når de skjønte at de var kjærester, svarer Ousdal: – Det er en slags historie fra skisporet, hvor Heidi og jeg gikk på ski i vinter. Da opplevde i hvert fall jeg at Heidi sang til meg – nærmest inn i øret. Det kan også ha vært fordi hun var veldig sliten, men det opplevdes som sensuell hvisking. Det var veldig rørende, og har festet seg. De to var invitert i «Senkveld»-sofaen i anledning at de begge spiller i musikalen «Mary Poppins», som går på Folketeateret nå. Der har Ruud Ellingsen hovedrollen, mens Ousdal spiller Bert. «Mary Poppins»: Fargerik lek. På spørsmål om hvordan det er å spille med Heidi, svarer Mads at hun er en begavelse på alle plan. – Jeg pleier å stå på sidescenen og se på henne gjennom hele forestillingen. Jeg har jo en del pauser innimellom, så i stedet for å prate med de andre, ser jeg på. Det er uovertruffet, forteller skuespilleren. Han undertstreker at de er så profesjonelle at kjæresteforholdet ikke påvirker jobben, men jobben påvirker likevel kjæresteforholdet. VG+: Mads Ousdal om å være far: – Jeg er sikkert litt streng (krever innlogging). – Vi synger jo mye hjemme, det er det lov å si. Det går som sånne tvangstanker, steppetrinn og sanger, sier Ousdal til «Senkveld»-programlederne. Også Ruud Ellingsen setter pris på å jobbe med kjæresten. Les anmeldelsen: Røff «Peer Gynt». – Det er helt topp. Jeg er veldig glad for at Mads er med og at jeg får spille med ham. Han er jo en svinegod skuespiller og er musikalsk og kan danse også, påpeker hun. «Mary Poppins» er ikke første gangen de to jobber sammen. Også i fjor sommer, og i år, spilte de tett sammen i «Peer Gynt»-spelet på Gålå, der han hadde tittelrollen og hun spilte en av hans kvinner, Solveig.Ousdal var sist på skjermen i TV-serien «Kampen for tilværelsen», og har også spilt i filmer som «Arme Riddere», «Kommandør Treholt & ninjatroppen» og «Tusen ganger god natt» de siste årene. Narvikjenta Ruud Ellingsen vant hovedrollen i «Singin' in the Rain» gjennom NRK-serien «Drømmerollen» i 2007, og har etter det hatt en rekke store roller. Hun spilte blant annet i TV-serien «Hjem» på NRK, og i den svensk-britiske serien «100 Code». I 2009 spilte hun også Cosette i «Les Misérables» på Oslo Nye, der Pia Tjelta spilte moren hennes, Fantine. VG+: Ruud Ellingsen: – Mads er den perfekte medspiller (krever innlogging). Tidligere var Ousdal kjæreste med skuespiller Tjelta. De ble samboere i 2008 og var sammen til høsten 2014. I 2013 ble de begge Amanda-nominerte for hver sin rolle i Eva Sørhaugs «90 minutter». Ousdal og Tjelta: – Slapp av, alle får! I sommer ble det kjent at Pia Tjelta er sammen med skuespiller Oddgeir Thune, og like etter kom nyheten om at de venter barn sammen.
På jobb spiller de nå sammen i «Mary Poppins», og privat er de kjærester. Det bekreftet Mads Ousdal (44) og Heidi Ruud Ellingsen (30) på «Senkveld» fredag.